钦定古今图书集成/历象汇编/岁功典/第026卷 > 《陕西志书》 > 无锡县
## 钦定古今图书集成/历象汇编/岁功典/第026卷 > 《陕西志书》 > 无锡县

上元夜，断木为薪，如其日之数，架而然之于门，佐以
爆竹，名曰“火炉。”其岁，官无张灯之令，则民间自为鱼
龙宝盖之属，鸣钲叠鼓，众舁之以行。于是少长夜游
崇安寺，尤为群聚之地。其妇女亦结队而出，名曰“走
三桥。”梅始花，则载酒游惠山。自是迄于初夏，画船红
粉，风尘杂沓，无辍日焉。